Príloha č. 3
k zákonu č......Z. z. o územnom plánovaní a stavebnom poriadku
a o zmene a doplnení  zákona č. 455/1991 Zb. o živnostenskom podnikaní (živnostenský zákon)  v znení neskorších predpisov  (stavebný zákon)

Stavby, ich zmeny, údržba stavieb a terénne úpravy, ktoré nevyžadujú stavebné povolenie ani ohlásenie

Stavby, ich zmeny, údržba stavieb a terénne úpravy, ktoré nevyžadujú stavebné povolenie ani ohlásenie sú: 
a)  budovy, a to
1. 	stavby s jedným nadzemným podlažím do 30 m2 zastavanej plochy a do 5 m výšky, podpivničené najviac do hĺbky 3 m,  ktoré neslúžia na ustajnenie zvierat a nejde o sklady horľavých kvapalín a  horľavých plynov, 
2. 	stavby s jedným nadzemným podlažím  do 70 m2 zastavanej plochy a do 5 m výšky, nepodpivničené, ktoré slúžia na poľnohospodárske účely a lesnícke účely okrem stavieb na ustajnenie a chov zvierat,
3. 	stavby pre chovateľstvo s jedným nadzemným podlažím   do 16 m2 zastavanej plochy a do     5 m výšky,
4. 	ovčie košiare a chatky pre bačov postavené na poľnohospodárskej pôde,
5.	zimné záhrady a skleníky do 40 m2 zastavanej plochy a do  5 m výšky,

b)   technická infraštruktúra a súvisiace technické zariadenia, a to 
1. 	nadzemné a podzemné vedenia elektronických komunikačných sietí vrátane oporných a vytyčovacích bodov, telefónne búdky, telefónne automaty vrátane prípojných vedení elektronických komunikačných sietí a ich stavebných úprav,
2. 	rozvody elektronických komunikačných sietí a zvody antén, ktoré sú umiestňované vo vnútri stavby a ich úpravy,
3. 	stavebné úpravy elektrických vedení bez obmedzenia napätia, vodovody a kanalizácie, pokiaľ sa nemení ich trasa,
4. 	prípojky vodovodné, kanalizačné a energetické, ktoré nepodliehajú povoľovaniu špeciálneho stavebného úradu,
5. 	povrchové zariadenia pre rozvod, alebo odvod vody na poľnohospodárskej pôde alebo lesnej pôde, ak nejde o vodné diela,
6.	zariadenia na solárny ohrev vody, vykurovacie agregáty a čerpadlá,	
7.	zariadenia, ktoré sú súčasťou alebo príslušenstvom energetickej sústavy,

c)  stožiare, antény a iné konštrukcie, a to
1. 	antény a ich nosné konštrukcie a súvisiace elektronické komunikačné zariadenia do celkovej výšky 15 m, 
2. 	sirény, vrátane ich podporných konštrukcií a súvisiacich zariadení do celkovej výšky  
1,5 m
3.   signálne veže a pyramídy a signály na zememeračské účely,
4. 	konštrukcie sadov, chmeľníc a vinohradov,
5.	podpory  lanových dráh pre nákladnú dopravu, ktoré nevedú ponad verejné komunikačné plochy,
6.	stožiare na vlajky a zástavy, bleskozvody a súvisiace zariadenia, 
7.	stavby pre reklamu do plochy 20 m2  a do výšky 10 m,

d) 	zásobníky, nádrže na vodu a bazény, a to
1.	zásobníky na skvapalnené uhľovodíkové plyny do 5 m3 určené výhradne pre odber plynnej fázy, 
2.	zásobníky na vodu alebo na iné látky, ktoré nie sú horľavými kvapalinami alebo horľavými plynmi do objemu 50 m3 a do výšky 3m,
3.	zásobníky a silá na uskladnenie poľnohospodárskych produktov, krmív a hnojív do objemu 50 m3 a do výšky 3 m, 
4. 	nádrže na vodu do 100  m3 obsahu vo vzdialenosti najmenej 50 m od budov s obytnými alebo pobytovými miestnosťami, ak nejde o vodné diela, 	
5. 	bazény do zastavanej plochy 40 m2, 

e) 	ostatné stavby a zariadenia, a to
1.	banské diela a banské stavby pod povrchom a stavby v povrchových lomoch a skrývkach, ktoré podliehajú povoľovaniu  a dozoru orgánov štátnej banskej správy podľa osobitného  zákona, 
2.	oplotenie, 
3.	oporné múry do výšky 1 m, ktoré nehraničia s verejne prístupnými pozemnými komunikáciami a s verejným priestranstvom,
4.	cirkusové stany pre najviac 200 osôb, scénické stavby pre film, divadlo a televíziu,
5.	prenosné zariadenia, konštrukcie a lešenia, najmä obytné prívesy, stany, prenosné montované budovy slúžiace na turistiku, predajné stánky, konštrukcie a zariadenia na slávnostnú výzdobu a osvetlenie budov,
6.	výrobky plniace  funkciu stavby, najmä nádrže alebo zásobníky na horľavé kvapaliny, horľavé  plyny alebo horenie podporujúce plyny vrátane transportovateľných zásobníkov na horľavé kvapaliny okrem prepravných tlakových zariadení, 
7.	studne do hĺbky 10 m,
8.	stavby mostných váh, základov pod technológiu v uzavretých areáloch,

f)	údržba stavby, ak nejde o stavbu, ktorá je kultúrnu pamiatku, 

g)	stavebné úpravy, ak  sa nimi podstatne nezasahuje sa do nosných konštrukcií stavby, nemení sa vzhľad stavby, nemení sa spôsob užívania stavby, nevyžadujú posúdenie vplyvu na životné prostredie a ich uskutočnenie nemôže negatívne ovplyvniť protipožiarnu bezpečnosť ,

h)	terénne úpravy, a to
1.	úpravy terénu, násypy a výkopy do 1,5 m výšky alebo hĺbky a do plochy 300 m2, 
2.	výkopy a násypy pre uloženie zásobníkov podľa písmena d) bodov 1 až 3,
3.	verejné trhoviská, skladové, výstavné a manipulačné plochy do 200 m2, ktoré neslúžia na skladovanie a manipuláciu s horľavými látkami, chemickými látkami alebo výbušnými látkami, 
 4.	odstavné plochy pre bicykle, vrátane konštrukcií na upevnenie bicyklov.